Document ID: 32002R0993

Ir-Regolament (KE) Nru 994/2002 tal-Bank Ċentrali Ewropew
tas-6 ta' Ġunju 2002
li jikkorreġi r-Regolament BĊE/2001/13 dwar il-karta tal-bilanċ konsolidata tas-settur ta' l-istituzzjonijiet monetarji finanzjarji [1]
(BĊE/2002/4)
IL-KUNSILL REGOLATORJU TAL-BANK ĊENTRALI EWROPEW,
Wara li kkunsidra r-Regolament tal-Kunsill (KE) Nru 2533/98 tat-23 ta' Novembru 1998 dwar il-ġbir ta' informazzjoni statistika mill-Bank Ċentrali Ewropew [2], u b'mod partikolari l-Artikolu 5(1) u l-Artikolu 6(4) tiegħu,
Wara li kkunsidra r-Regolament tal-Kunsill (KE) Nru 2531/98 tat-23 ta' Novembru 1998 dwar l-applikazzjoni ta' riservi minimi mill-Bank Ċentrali Ewropew [3], emendat bir-Regolament (KE) Nru 134/2002 [4], u b'mod partikolari l-Artikolu 6(4) tiegħu,
Billi:
(1) Ir-Regolament BĊE/2001/13 kien maħsub biex jissostitwixxi r-Regolament BĊE/1998/16 ta' l-1 ta' Diċembru 1998 dwar il-karta tal-bilanċ konsolidata tas-settur ta' l-istituzzjonijiet monetarji finanzjarji [5] kif emendat bir-Regolament BĊE/2000/8 [6] mill-1 ta' Jannar 2003. Ir-rapportar taħt ir-reġim ġdid jibda' bid-data għal Jannar 2003. Għalhekk l-obbligi dwar ir-rappurtar taħt ir-Regolament BĊE/1998/16 imisshom komplew jeżistu sa l-1 ta' Jannar 2003. Iżda d-data tad-dħul fis-seħħ tar-Regolament BĊE/2001/13 kienet ġiet stabbilita bi żball bħala l-1 ta' Jannar 2002, bir-riżultat li r-Regolament BĊE/1998/16, li taħt id-dispożizzjonijiet tar-Regolament BĊE/2001/13 hu revokat malli jibda' jseħħ ir-Regolament l-aħħar imsemmi, ġie revokat sena qabel ma kien imissu jiġi revokat. Għalhekk hemm bżonn li r-Regolament BĊE/2001/13 jiġi korrett biex jagħmilha ċara li jidħol fis-seħħ fl-1 ta' Jannar 2003.
(2) Aġenti li jirrapurtaw ilhom suġġetti għall-ħtiġiet ta' rappurtar stabbiliti fir-Regolament BĊE/1998/16 mill-1 ta' Jannar 1999. L-applikazzjoni kontinwata tar-Regolament l-aħħar imsemmi sal-31 Diċembru 2002, b'mod partikolari, l-obbligu li għandhom josservawh mill-1 ta' Jannar 2002, jiġifieri qabel id-data li r-Regolament preżenti jinda' jseħħ, tiqies li ma tmurx kontra l-aspettativi leġittimi ta' l-aġenti li jirrappurtaw, li komplew jirrapurtaw l-informazzjoni statistika rilevanti wara t-tmiem ta' l-2001,
ADOTTA DAN IR-REGOLAMENT:
Artikolu 1
Ir-Regolament BĊE/2001/13 hu kkorreġut kif ġej:
- L-Artikolu 8(1) hu sostitwit b'dan li ġej:
"1. Ir-Regolament (KE) Nru 2819/98 (BĊE/1998/16) għandu jiġi revokat fl-1 ta' Jannar 2003."
- L-Artikolu 9 hu sostitwit b'dan li ġej:
"Article 9
Dan ir-Regolament jidħol fis-seħħ fl-1 ta' Jannar 2003."
Artikolu 2
Dispożizzjoni finali
Dan ir-Regolament jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Magħmul fi Frankfurt am Main, fis-6 ta' Ġunju 2002.

Labels: 2
15
4